Nordjyllands Politi har modtaget flere henvendelser i forbindelse med lørdagens voldtægt under Karnevallet i Aalborg. Politiet har blandt fået tilsendt optagelser indeholdende karnevalsgruppen med voldtægtsmanden, som de nu skal studere nærmere.

Flere henvendelser Trods flere henvendelser fra offentligheden, leder Nordjyllands politi stadig efter den mand, der voldtog en kvinde under karnevallet i Aalborg i lørdags Voldtaget ved Hotel Hvide Hus Voldtægten fandt sted omkring klokken 15.50 ved Hotel Hvide Hus lørdag eftermiddag. En 33-årig kvinde iført lyserød kjole med sort tyld, blev trukket ind i et buskads og voldtaget af en mand, mens tre af mandens kammerater så på og heppede. Signalement Politikommissær Merete Norring har givet følgende signalement af gruppen: Mændene var klædt ud som sorte negre med sorte skumgummi-parykker og blå og hvidternede skjorter. De var 22-28 år og talte med dansk/nordjysk accent. Politiet ønsker flere optagelser Flere borgere har henvendt sig med oplysninger i sagen, men indtil videre har det ikke ført til anholdelser. Politiet vil meget gerne høre fra folk, som har filmet optoget og dermed måske har billeder af gerningsmændene. 1-1-4 Nordjyllands Politi sidder klar på telefon 114 hvis nogen sku ha oplysninger i sagen.